เทวดาเดินดิน (ภาพยนตร์)

เทวดาเดินดิน เป็นภาพยนตร์ไทยแนวโลดโผน ชีวิต สืบสวนสอบสวน และอาชญากรรม ขนาด 35 มม. พากย์เสียงในฟิล์ม จากค่ายนิวไฟว์สตาร์ หรือไฟว์สตาร์ โปรดักชั่น ในปัจจุบัน กำกับโดยท่านมุ้ย หม่อมเจ้าชาตรีเฉลิม ยุคล เข้าฉายวันแรกเมื่อวันที่ 4 กันยายน พ.ศ. 2519 ที่ศาลาเฉลิมไทยและสามย่าน นำแสดงโดยสรพงศ์ ชาตรี, วิยะดา อุมารินทร์ และต่อลาภ กำพุสิริ

ต่อมาในปี พ.ศ. 2544 ทาง ช่อง 3 และ อาร์เอส โปรโมชั่น 1992 ได้นำภาพยนตร์เรื่องนี้มารีเมคและสร้างใหม่ในรูปแบบละครโทรทัศน์นำแสดงโดย พงษ์พัฒน์ วชิรบรรจง อำพล ลำพูน เมทินี กิ่งโพยม เกียรติศักดิ์ อุดมนาค และ ศานติ ศานติเวชกุล นอกจากนี้ สรพงศ์ ชาตรี และ ต่อลาภ กำพุสิริ สองนักแสดงจากเวอร์ชันต้นฉบับก็ได้มาแสดงในละครเรื่องนี้ด้วย

 เรื่องย่อ 
เรื่องราวของคน 3 คน คือ พล (สรพงศ์), น้อง (วิยะดา) และต้อย (ต่อลาภ) ที่ออกปล้นและฆ่าผู้คนตามอำเภอใจ จนได้รับฉายาจากไพบูลย์ นักข่าวซึ่งเคยมีเรื่องกับพลมาก่อนว่า "เทวดาเดินดิน" ทำให้พวกเขาถูกไล่ล่าจากสารวัตรอดุลย์ (ครรชิต) นายตำรวจฝีมือดี ระหว่างทางพวกเขาได้เพื่อนร่วมทางอีกคนคือ แอ๊ด (กิตติ) โจรกระชากกระเป๋าของน้อง แต่พลขึ้นไปสู้กับแอ๊ดบนหลังคารถไฟจนเกือบตกโชคดีที่พลช่วยไว้ทัน ทำให้แอ๊ดซึ้งใจและขอร่วมเดินทางไปด้วย ต่อมาพวกเขาลงใต้และได้พบกับเพื่อนร่วมทางคนสุดท้ายคือ บูลย์ (บู๊) พนักงานธนาคารที่เบื่อนั่งนับเงินของคนอื่น สุดท้ายบทสรุปของเรื่องจะจบลงอย่างไร

 นักแสดง 
 สรพงษ์ ชาตรี  -  พล
 วิยะดา อุมารินทร์  -  น้อง
 ต่อลาภ กำพุสิริ  -  ต้อย
 น้ำเงิน บุญหนัก – เพ็ญ
 ครรชิต ขวัญประชา - สารวัตรอดุลย์
 กิตติ ดัสกร - แอ๊ด
 บู๊ วิบูลย์นันท์ - บูลย์

 แหล่งข้อมูลอื่น 


 อ้างอิง 

หมวดหมู่:ภาพยนตร์ไทยที่ออกฉายในปี พ.ศ. 2519
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์ช่อง 3
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:มรดกภาพยนตร์ของชาติ
หมวดหมู่:ภาพยนตร์ภาษาไทย
หมวดหมู่:ภาพยนตร์ที่อำนวยการสร้างโดย เกียรติ เอี่ยมพึ่งพร
หมวดหมู่:ภาพยนตร์ภาษาไทยในคริสต์ทศวรรษ 1970